PMIndiaData/PMIndiaSum huggingface dataset:
പ്രധാനമന്ത്രി കൃഷി സിഞ്ചായ് യോജനയുടെ പുരോഗതി പ്രധാനമന്ത്രി അവലോകനം ചെയ്തു

കേന്ദ്രഗവണ്‍മെന്റിന്റെ ഏറ്റവും പ്രധാന ജലസേചന പദ്ധതിയായ പ്രധാനമന്ത്രി കൃഷി സിഞ്ചായ് യോജന(പി.എം.കെ.എസ്.വൈ.)യുടെ പ്രവര്‍ത്തന പുരോഗതി പ്രധാനമന്ത്രി ശ്രീ. നരേന്ദ്ര മോദി വിലയിരുത്തി. പ്രധാനമന്ത്രിയുടെ ഓഫിസിലെയും നിതി ആയോഗിലെയും ബന്ധപ്പെട്ട മന്ത്രാലയങ്ങളിലെയും മുതിര്‍ന്ന ഉദ്യോഗസ്ഥര്‍ യോഗത്തില്‍ പങ്കെടുത്തു. മുന്‍ഗണനയുള്ള 99 ജലസേചന പദ്ധതികളില്‍ 5.22 ലക്ഷം ഹെക്ടര്‍ പ്രദേശം നനയ്ക്കാന്‍ ശേഷിയുള്ള 21 പദ്ധതികള്‍ 2017 ജൂണിനകം പൂര്‍ത്തിയാക്കാന്‍ സാധിക്കുമെന്ന് ഉദ്യോഗസ്ഥര്‍ അറിയിച്ചു. മഹാരാഷ്ട്രയിലും മധ്യപ്രദേശിലും ഒഡിഷയിലുമായുള്ള, മുന്‍ഗണന കല്‍പിച്ചിട്ടുള്ള 45 പദ്ധതികളുടെ നിര്‍മാണം നന്നായി പുരോഗമിക്കുന്നുണ്ട്. ഇവ നിശ്ചയിച്ച സമയപരിധിക്കു മുമ്പായി പൂര്‍ത്തിയാക്കാന്‍ സാധിക്കുമെന്നാണു പ്രതീക്ഷ. ഇനിയുള്ള ജലസേചന പദ്ധതികളില്‍ ഡ്രിപ്പ്, മൈക്രോ നനകള്‍ക്കു പരമാവധി ശ്രദ്ധ നല്‍കാന്‍ പ്രധാനമന്ത്രി ആഹ്വാനം ചെയ്തു. ഈ പദ്ധതികളുടെ പരിധിയില്‍പ്പെട്ട പ്രദേശങ്ങളില്‍ ഫലപ്രദമായ വിളവുപദ്ധതിയും ജലോപയോഗ സംവിധാനവും നടപ്പാക്കുന്നതിനായി ബന്ധപ്പെട്ട ഗവണ്‍മെന്റ് വകുപ്പുകളും കൃഷി വിജ്ഞാന കേന്ദ്രങ്ങളും കാര്‍ഷിക സര്‍വകലാശാലകളും സഹകരിച്ചു പ്രവര്‍ത്തിക്കണമെന്ന് അദ്ദേഹം ആവശ്യപ്പെട്ടു. പി.എം.കെ.എസ്.വൈക്കായി സമഗ്രവീക്ഷണത്തോടെ പ്രവര്‍ത്തിക്കണമെന്ന് ഉദ്യോഗസ്ഥരോടു പ്രധാനമന്ത്രി ആഹ്വാനം ചെയ്തു. ജലസേചന പദ്ധതികളുടെ പുരോഗതി നിരീക്ഷിക്കാന്‍ ബഹിരാകാശ സാങ്കേതികവിദ്യ ഉള്‍പ്പെടെയുള്ള ഏറ്റവും നൂതനമായ സാങ്കേതികവിദ്യ ഉപയോഗപ്പെടുത്തണമെന്ന് അദ്ദേഹം ആവശ്യപ്പെടുകയും ചെയ്തു.
വിദേശ രാഷ്ട്രങ്ങളുമായി യൂത്ത് എക്‌സ്‌ചേഞ്ച് പ്രോഗ്രാം സംബന്ധിച്ചുള്ള ധാരണ

യൂത്ത് എക്‌സ്‌ചേഞ്ച് പ്രോഗ്രാം സംബന്ധിച്ച് ബ്രിക്‌സ് രാഷ്ട്രങ്ങളുമായും ബഹ്‌റൈന്‍, കുവൈറ്റ്, നേപ്പാള്‍, ദക്ഷിണ കൊറിയ, ശ്രീലങ്ക, വിയറ്റ്‌നാം എന്നീ രാഷ്ട്രങ്ങളുമായും ധാരണാപത്രം ഒപ്പിട്ടതു സംബന്ധിച്ച കാര്യങ്ങള്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗത്തിനു മുന്നില്‍ വിശദീകരിക്കപ്പെട്ടു. വിവിധ രാഷ്ട്രങ്ങളിലെ യുവാക്കള്‍ തമ്മിലുള്ള ആശയങ്ങളുടെ കൈമാറ്റത്തിനും യുവാക്കളില്‍ ആഗോളകാഴ്ചപ്പാടു വികസിക്കുന്നതിനും ഇന്റര്‍നാഷണല്‍ യൂത്ത് എക്‌സ്‌ചേഞ്ച് പ്രോഗ്രാം സഹായകമാകും. മനുഷ്യര്‍ തമ്മിലുള്ള ബന്ധം വര്‍ധിക്കുന്നതിലൂടെ സമാധാനത്തിന്റെ സന്ദേശം പ്രചരിപ്പിക്കാനും പരസ്പരം തിരിച്ചറിയാനും രാജ്യങ്ങള്‍ക്കിടയിലുള്ള സൗഹൃദം മെച്ചപ്പെടാനും ഇത്തരം പരിപാടികള്‍ സഹായകമാകും.
മഹാരാഷ്ട്രയിലെ വാർദ്ധയിൽ നിന്നുള്ള അവകാശങ്ങൾ നിഷേധിക്കപ്പെട്ട  ഒരു സംഘം കുട്ടികൾ പ്രധാനമന്ത്രിയെ സന്ദർശിച്ചു

മഹാരാഷ്ട്രയിലെ വാർദ്ധയിൽ നിന്നുള്ള അടിസ്ഥാനജീവിതസൗകര്യങ്ങളും അവകാശങ്ങളും നിഷേധിക്കപ്പെട്ട ഒരു സംഘം കുട്ടികൾ ഇന്ന് ന്യൂ ഡൽഹിയിൽ പ്രധാനമന്ത്രി ശ്രീ. നരേന്ദ്ര മോദിയുമായി കൂടിക്കാഴ്ച നടത്തി. ഒരു സേവന സംഘടനയുടെ ആഭിമുഖ്യത്തിൽ “സ്വപ്നം സത്യമായി” എന്ന പേരിലുള്ള ഡൽഹി പര്യടനത്തിന്റെ ഭാഗമായി എത്തിയവരായിരുന്നു കുട്ടികൾ.
ഭൂവിജ്ഞാനീയ, ധാതുവിഭവ മേഖലകളിൽ 
ഇന്ത്യാ- ബ്രസീൽ ധാരണാപത്രത്തിന് 
കേന്ദ്ര മന്ത്രിസഭയുടെ അംഗീകാരം

ഭൂവിജ്ഞാനീയ, ധാതുവിഭവ മേഖലയിൽ സഹകരിക്കുന്നതിന് ജിയോളജിക്കൽ സർവേ ഓഫ് ഇന്ത്യയും ബ്രസീൽ ഖനി, ഊർജ്ജ മന്ത്രാലയത്തിനു കീഴിലുള്ള ജിയോളജിക്കൽ സർവേ ഓഫ് ബ്രസീലും തമ്മിൽ ധാരണാപത്രം ഒപ്പുവെക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി. ഭൗമശാസ്ത്ര, ധാതു പദാർത്ഥ മേഖലയിൽ സഹകരിക്കുന്നതിന് ജിയോളജിക്കൽ സർവേ ഓഫ് ഇന്ത്യ, ജിയോളജിക്കൽ സർവേ ഓഫ് ബ്രസീൽ എന്നിവിടയ്ക്കിടയിൽ വ്യവസ്ഥാപിതമായ സംവിധാനമൊരുക്കാൻ ഈ ധാരണാപത്രം സഹായിക്കും.
പ്രശസ്ത തെലുങ്ക് ചലച്ചിത്ര ഗാനരചയിതാവ് സിരിവെണ്ണേല സീതാരാമ ശാസ്ത്രിയുടെ നിര്യാണത്തിൽ പ്രധാനമന്ത്രി അനുശോചിച്ചു

പ്രശസ്ത തെലുങ്ക് ചലച്ചിത്ര ഗാനരചയിതാവും പത്മശ്രീ പുരസ്കാര ജേതാവുമായ സിരിവെണ്ണേല സീതാരാമ ശാസ്ത്രിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു; "ശ്രേഷ്ഠനായ സിരിവെണ്ണേല സീതാരാമ ശാസ്ത്രിയുടെ വിയോഗത്തിൽ ദുഖമുണ്ട്. അദ്ദേഹത്തിന്റെ പല രചനകളിലും അദ്ദേഹത്തിന്റെ കാവ്യ വൈഭവവും വൈദഗ്ധ്യവും കാണാൻ കഴിഞ്ഞു. തെലുങ്കിനെ ജനകീയമാക്കാൻ അദ്ദേഹം നിരവധി ശ്രമങ്ങൾ നടത്തി. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും അനുശോചനം അറിയിക്കുന്നു. ഓം ശാന്തി."
മാതൃമരണ അനുപാതത്തിലെ ഗണ്യമായ കുറവിനെ പ്രധാനമന്ത്രി പ്രശംസിച്ചു

മാതൃമരണ അനുപാതം 2014-16-ൽ ഒരു ലക്ഷത്തിന് 130-ൽ നിന്ന് 2018-20-ൽ ഒരു ലക്ഷത്തിന് 97 ആയി കുറഞ്ഞതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. സ്ത്രീ ശാക്തീകരണവുമായി ബന്ധപ്പെട്ട എല്ലാ ഉദ്യമങ്ങളും വളരെ ശക്തമായി തുടരുമെന്ന് പ്രധാനമന്ത്രി ഊന്നിപ്പറഞ്ഞു. കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയുടെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു; “വളരെ പ്രോത്സാഹജനകമായ പ്രവണത. ഈ മാറ്റം കണ്ടതിൽ സന്തോഷം. സ്ത്രീ ശാക്തീകരണവുമായി ബന്ധപ്പെട്ട എല്ലാ വശങ്ങളും മുന്നോട്ട് കൊണ്ടുപോകുന്നതിനുള്ള ഞങ്ങളുടെ ഊന്നൽ വളരെ ശക്തമായി തുടരുന്നു.
മുതിർന്നവരിൽ 75% പേർക്കും പൂർണമായി വാക്സിനേഷൻ നൽകിയതിൽ പ്രധാനമന്ത്രി സന്തുഷ്ടി പ്രകടിപ്പിച്ചു

മുതിർന്നവരിൽ 75% പേർക്കും പൂർണമായി വാക്സിനേഷൻ നൽകിയതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു : "മുതിർന്നവരിൽ 75% പൂർണ്ണമായും വാക്സിനേഷൻ എടുത്തവരാണ്. ഈ സുപ്രധാന നേട്ടത്തിന് നമ്മുടെ സഹ പൗരന്മാർക്ക് അഭിനന്ദനങ്ങൾ. നമ്മുടെ പ്രതിരോധ കുത്തിവയ്പ്പ് യജ്ഞം വിജയകരമാക്കുന്ന എല്ലാവരിലും അഭിമാനിക്കുന്നു."
മധ്യ പ്രദേശിലെ  ബേട്ടുൾ അപകടത്തിലെ  ജീവഹാനിയിൽ  പ്രധാനമന്ത്രി അനുശോചിച്ചു

മധ്യപ്രദേശിലെ ബേട്ടൂളിലുണ്ടായ അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് (പിഎംഎൻആർഎഫ്) ദുരിതബാധിതർക്ക് ധനസഹായവും ശ്രീ മോദി പ്രഖ്യാപിച്ചിട്ടുണ്ട്. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : “മധ്യ പ്രദേശിലെ ബേട്ടൂളിലുണ്ടായ അപകടത്തിൽ ജീവൻ നഷ്ടപ്പെട്ടതിൽ വേദനയുണ്ട്. മരിച്ചവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവർ വേഗം സുഖം പ്രാപിക്കട്ടെ. മരിച്ച ഓരോ വ്യക്തിയുടെയും അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ ധനസഹായം നൽകും. പരിക്കേറ്റവർക്ക് 50,000 രൂപ വീതം നൽകും: പ്രധാനമന്ത്രി –ND–
ദക്ഷിണേഷ്യ ഉപഗ്രഹവിക്ഷേപണത്തോടനുബന്ധിച്ചു നടത്തിയ ദക്ഷിണേഷ്യന്‍ രാഷ്ട്രത്തലവന്‍മാരുടെ വീഡിയോ കോണ്‍ഫറന്‍സിനു സമാപനംകുറിച്ചു പ്രധാനമന്ത്രി നടത്തിയ പ്രസ്താവന

ബഹുമാനപ്പെട്ടവരേ, നിങ്ങളുടെയൊക്കെ വാക്കുകള്‍ക്കു നന്ദി രേഖപ്പെടുത്തുന്നു. ഇന്നു നടന്ന ഉപഗ്രഹവിക്ഷേപണത്തിന്റെ പിന്നിലുള്ള വികാരം പ്രതിഫലിപ്പിക്കുന്നതാണു നിങ്ങളുടെയെല്ലാം ചിന്തകള്‍. സമാന ചിന്താഗതിയുള്ള രാഷ്ട്രങ്ങള്‍ക്കിടയിലുള്ള മേഖലാതലത്തിലുള്ള സഹകരണത്തിന്റെ കാര്യത്തില്‍ ആകാശം പോലും ഒരു പരിമിതിയല്ലെന്ന് ദക്ഷിണേഷ്യ ഉപഗ്രഹം നമുക്കു മനസ്സിലാക്കിത്തരുന്നു. എല്ലാവര്‍ക്കുമൊപ്പം, എല്ലാവര്‍ക്കും വികസനം എന്ന വീക്ഷണം ദക്ഷിണേഷ്യയിലെ സഹകരണത്തിനും പ്രവര്‍ത്തനത്തിനും മാര്‍ഗദര്‍ശനമായി എടുക്കാവുന്നതാണ്. നമ്മുടെ ജനങ്ങളുടെ സാമ്പത്തിക അഭിവൃദ്ധിയെന്ന പൊതു മുന്‍ഗണന നേടിയെടുക്കാനുള്ള അനുയോജ്യമായ വഴിയുമാണിത്. ഈ വഴിയിലും ആശയത്തിലുമുള്ള കരുത്തില്‍ ആത്മാര്‍ഥമായി വിശ്വസിക്കുന്ന ഇന്ത്യയില്‍, നിശ്ചയദാര്‍ഢ്യത്തോടുകൂടിയ ഒരു പങ്കാളിയെ നിങ്ങള്‍ക്കു കണ്ടെത്താന്‍ സാധിക്കും. ദക്ഷിണേഷ്യ ഉപഗ്രഹത്തിന്റെ വിക്ഷേപണം ആഘോഷിക്കാന്‍ എനിക്കൊപ്പം ചേര്‍ന്ന നിങ്ങളെയെല്ലാം ഒരിക്കല്‍ക്കൂടി നന്ദി അറിയിക്കട്ടെ. ഈ വീക്ഷണം യാഥാര്‍ഥ്യമാക്കാന്‍ നിങ്ങള്‍ നല്‍കിയ കരുത്തുറ്റതും തുടര്‍ച്ചയാര്‍ന്നതുമായ പിന്തുണയ്ക്കും നന്ദി പറയുന്നു. അവസാനമായി, മേഖലാതല വളര്‍ച്ചയ്ക്കും അഭിവൃദ്ധിക്കുമായുള്ള സംഘടതിവും പൊതുവായതുമായ ശ്രമങ്ങളുടെ വിജയം ആഘോഷിക്കാന്‍ സാധിക്കുന്ന കൂടുതല്‍ ആഘോഷങ്ങള്‍ ഉണ്ടാവട്ടെ എന്ന് ആശംസിക്കുകയും ചെയ്യുന്നു. നന്ദി. വളരെയധികം നന്ദി.
പ്രധാനമന്ത്രി ആചാര്യ കൃപലാനിയെ അദ്ദേഹത്തിന്റെ ജയന്തി ദിനത്തിൽ അനുസ്മരിച്ചു

ഇന്ത്യയുടെ സ്വാതന്ത്ര്യ സമരത്തിന് ആചാര്യ കൃപലാനി നൽകിയ സംഭാവനകളെ പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു. ഇന്ന് ആചാര്യ കൃപലാനിയുടെ ജയന്തി ദിനത്തിൽ, നമ്മുടെ രാഷ്ട്രത്തിനായുള്ള അദ്ദേഹത്തിന്റെ മഹത്തായ വീക്ഷണത്തിനും പരിസ്ഥിതി സംരക്ഷണത്തിനും സാമൂഹിക ശാക്തീകരണത്തിനും അദ്ദേഹം നൽകിയ സംഭാവനകളെ പ്രധാനമന്ത്രി അഭിനന്ദിച്ചു. പ്രധാനമന്ത്രി ട്വീറ്റ് ചെയ്തു: ബാപ്പുവിന്റെ നേതൃത്വത്തിൽ ഇന്ത്യയുടെ സ്വാതന്ത്ര്യസമരത്തിന്റെ മുൻനിരയിലായിരുന്നു ആചാര്യ കൃപലാനി. അദ്ദേഹത്തിന് നമ്മുടെ രാഷ്ട്രത്തെക്കുറിച്ച് മഹത്തായ കാഴ്ചപ്പാടുണ്ടായിരുന്നു, എംപി എന്ന നിലയിൽ അത് നിറവേറ്റാൻ അദ്ദേഹം പ്രവർത്തിച്ചു. പരിസ്ഥിതി സംരക്ഷണത്തിനും സാമൂഹിക ശാക്തീകരണത്തിനും അദ്ദേഹം വലിയ സംഭാവനകൾ നൽകി. അദ്ദേഹത്തിന്റെ ജയന്തി ദിനത്തിൽ അദ്ദേഹത്തെ അനുസ്മരിക്കുന്നു.
ഝാര്‍ഖണ്ഡിലെ വികസനപദ്ധതികള്‍ പ്രധാനമന്ത്രി ഉദ്ഘാടനം ചെയ്തു

ഝാര്‍ഖണ്ഡിലെ സാഹിബ്ഗഞ്ചില്‍ വികസനപദ്ധതികള്‍ പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്തു. ഗംഗാനദിക്കു കുറുകെ നാലുവരി പാലത്തിനും മള്‍ട്ടിമോഡല്‍ ടെര്‍മിനലിനും അദ്ദേഹം തറക്കല്ലിട്ടു. വാരണാസി മുതല്‍ ഹാല്‍ദിയ വരെയുള്ള ദേശീയ ജലപാത ഒന്നിന്റെ വികസനത്തില്‍ നിര്‍ണായകമാണ് മള്‍ട്ടിമോഡല്‍ ടെര്‍മിനല്‍. പ്രധാനമന്ത്രി 311 കിലോമീറ്റര്‍ വരുന്ന ഗോവിന്ദ്പൂര്‍-ജംതാര-ദുംക-സാഹിബ്ഗഞ്ച് ഹൈവേ ഉദ്ഘാടനം ചെയ്യുകയും സാഹിബ്ഗഞ്ച് കോടതി പരിസരത്തും ജില്ലാ ആശുപത്രിയിലുമുള്ള സൗരോര്‍ജ പദ്ധതി രാഷ്ട്രത്തിനു സമര്‍പ്പിക്കുകയും ചെയ്തു. പഹാരിയ സ്‌പെഷ്യല്‍ ഇന്ത്യ റിസര്‍വ് ബറ്റാലിയന്‍ കോണ്‍സ്റ്റബിള്‍ നിയമന സാക്ഷ്യപത്രങ്ങളും സ്വയംസഹായ സംഘാംഗങ്ങളായ വനിതാ സംരംഭകര്‍ക്കു സ്മാര്‍ട്ട്‌ഫോണുകളും പ്രതീകാത്മകമായി പ്രധാനമന്ത്രി വിതരണം ചെയ്തു. ചടങ്ങില്‍ സംസാരിക്കവേ, ഈ വികസന പദ്ധതികള്‍ സാന്താള്‍ ഫര്‍ഗാന മേഖലയ്ക്കു ഗുണകരമാകുമെന്നും ഗോത്രവര്‍ക്കാരുടെ ശാക്തീകരണത്തിലേക്കു നയിക്കുമെന്നും അദ്ദേഹം ചൂണ്ടിക്കാട്ടി. ഇന്ത്യയിലെ ദരിദ്രര്‍ അന്തസ്സാര്‍ന്ന ജീവിതം നയിക്കാന്‍ ആഗ്രഹിക്കുന്നുവെന്നും കഴിവു തെളിയിക്കാന്‍ അവസരങ്ങള്‍ ആഗ്രഹിക്കുന്നുവെന്നും പ്രധാനമന്ത്രി പറഞ്ഞു. അവരുടെ പ്രവര്‍ത്തനക്ഷമതയില്‍ തനിക്കു പൂര്‍ണ വിശ്വാസമുണ്ടെന്നും അദ്ദേഹം വ്യക്തമാക്കി. സത്യസന്ധതയുടെ യുഗം ഇന്ത്യയില്‍ ആരംഭിച്ചുകഴിഞ്ഞുവെന്നു പ്രധാനമന്ത്രി പറഞ്ഞു. ദരിദ്രര്‍ക്ക് അര്‍ഹമായ വിഹിതം ലഭിക്കുന്നുവെന്ന് ഉറപ്പുവരുത്താനുള്ള തന്റെ യത്‌നത്തിന് അദ്ദേഹം ജനങ്ങളുടെ അനുഗ്രഹം തേടി.
കര്‍ണാടകയിലെ തുമകുരുവില്‍ നടക്കുന്ന യുവജനസമ്മേളനത്തെ പ്രധാനമന്ത്രി വീഡിയോ കോണ്‍ഫറന്‍സ് വഴി അഭിസംബോധന ചെയ്തു

കര്‍ണാടകയിലെ തുമകുരുവില്‍ നടക്കുന്ന ‘യുവശക്തി: ഒരു പുതിയ ഇന്ത്യക്കായുള്ള ദര്‍ശനം’ എന്ന പ്രമേയത്തെ അടിസ്ഥാനപ്പെടുത്തിയുള്ള സംസ്ഥാനതല യുവജനസമ്മേളനത്തെ പ്രധാനമന്ത്രി ശ്രീ. നരേന്ദ്ര മോദി വീഡിയോ കോണ്‍ഫറന്‍സ് വഴി അഭിസംബോധന ചെയ്തു. തുമകുരു രാമകൃഷ്ണ വിവേകാനന്ദ ആശ്രമത്തിന്റെ രജതജയന്തി ആഘോഷം, സ്വാമി വിവേകാനന്ദന്റെ ചിക്കാഗോ പ്രസംഗത്തിന്റെ 125ാമതു വാര്‍ഷികാഘോഷം, ഭഗിനി നിവേദിതയുടെ 150ാമതു ജന്മവാര്‍ഷികാഘോഷം എന്നിവയുടെ ഭാഗമായാണു സമ്മേളനം സംഘടിപ്പിച്ചത്. യുവാക്കളെ കാണാനും അവരുടെ പ്രതീക്ഷകളും മോഹങ്ങളും തിരിച്ചറിയാനും അതിനനുസരിച്ചു പ്രവര്‍ത്തിക്കാനും താന്‍ പരമാവധി ശ്രമിക്കാറുണ്ടെന്നു പ്രധാനമന്ത്രി പറഞ്ഞു. ഇന്നത്തെ അനുസ്മരണത്തില്‍ ശ്രദ്ധാകേന്ദ്രമായിത്തീരുന്നതു സ്വാമി വിവേകാനന്ദനാണെന്നു ശ്രീ. നരേന്ദ്ര മോദി ചൂണ്ടിക്കാട്ടി. സ്വാതന്ത്ര്യസമര കാലത്തു സ്വാതന്ത്ര്യം നേടിയെടുക്കുന്നതിനായി പൊതുവായ ദൃഢപ്രതിജ്ഞ നിലനിന്നിരുന്നുവെന്നു പ്രധാനമന്ത്രി ഓര്‍മിപ്പിച്ചു. സാമൂഹിക പരിഷ്‌കരണ യജ്ഞവും ഇതില്‍ ഉള്‍പ്പെട്ടിരുന്നു. കഴിഞ്ഞ നാലു വര്‍ഷത്തിനിടെ വടക്കു-കിഴക്കന്‍ മേഖലയുടെ വൈകാരിക ഏകോപനത്തിനായി കേന്ദ്ര ഗവണ്‍മെന്റ് യത്‌നിച്ചുവരികയായിരുന്നു എന്നും അതില്‍ വിജയിച്ചു എന്നും അദ്ദേഹം പറഞ്ഞു. ഒന്നായിത്തീരുന്നതിലൂടെ മാത്രമേ മൗലികവാദത്തെ തടുക്കാന്‍ സാധിക്കുകയുള്ളൂ എന്നു പ്രധാനമന്ത്രി കൂട്ടിച്ചേര്‍ത്തു. ഇതു സാധ്യമാക്കുന്നതിനായി ദൃഢപ്രതിജ്ഞ കൈക്കൊള്ളണമെന്നും അതിനായി ജീവിതം സമര്‍പ്പിക്കാന്‍ തയ്യാറാകണമെന്നും യുവാക്കളോട് അദ്ദേഹം ആഹ്വാനം ചെയ്തു. യുവാക്കള്‍ തങ്ങളുടെ ഊര്‍ജം രാഷ്ട്രനിര്‍മാണത്തിനായി ഉപയോഗപ്പെടുത്താന്‍ തയ്യാറാകണമെന്നു പ്രധാനമന്ത്രി ആവശ്യപ്പെട്ടു. മുദ്ര യോജന, സ്വയം തൊഴില്‍, നൈപുണ്യ വികസനം എന്നീ കാര്യങ്ങളെക്കുറിച്ചു പ്രധാനമന്ത്രി തന്റെ പ്രസംഗത്തില്‍ പരാമര്‍ശിച്ചു. ഇന്നത്തെ യുവത്വം ഭൂതകാലത്തില്‍നിന്നു പാഠങ്ങള്‍ ഉള്‍ക്കൊണ്ടു ശോഭനമായ വര്‍ത്തമാനകാലവും ഭാവിയും കെട്ടിപ്പടുക്കാന്‍ ആഗ്രഹിക്കുന്നുവെന്നും അദ്ദേഹം പറഞ്ഞു.
1957ലെ ഖനികളും ധാതുക്കളും (വികസനവും നിയന്ത്രണവും) നിയമം ഭേദഗതി ചെയ്യും.

1957ലെ ഖനികളും ധാതുക്കളും (വികസനവും നിയന്ത്രണവും) നിയമം അഥവ എം.എം.ഡി.ആര്‍. നിയമം ഭേദഗതി ചെയ്യാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രി സഭാ യോഗം അനുമതി നല്‍കി. ലേലത്തിലൂടെ അല്ലാതെ നല്‍കിയ ക്യാപ്റ്റീവ് ഖനനത്തിനുള്ള അനുമതി കൈമാറാന്‍ അനുവാദം നല്‍കുന്നതാണ് ഈ ഭേദഗതി. ഈ രംഗത്ത് പ്രവര്‍ത്തിക്കുന്ന കമ്പനികള്‍ക്ക് കൂടുതല്‍ പ്രവര്‍ത്തന സ്വാതന്ത്ര്യം ഇത് വഴി ലഭിക്കും. ക്യാപ്റ്റീവ് ഖനനത്തിനുള്ള പാട്ടത്തിന്റെ ഈടിന്‍ മേല്‍ നല്‍കിയ പണം നഷ്ടപ്പെടാതിരിക്കാന്‍ ധനകാര്യ സ്ഥാപനങ്ങള്‍ക്കും ഈ ഭേദഗതി സഹായകമാകും. ഇതു വഴി ഗവണ്‍മെന്റിന് യാതൊരു അധിക ചെലവും വരുന്നുമില്ല.
ഡി.എ.വി. കോളജ് മാനേജിങ് കമ്മിറ്റി സംഘടിപ്പിച്ച ‘നയീ ദിശ, നയാ സങ്കല്‍പ്’ പരിപാടിയില്‍ വിദ്യാര്‍ഥികളെയും അധ്യാപകരെയും പ്രധാനമന്ത്രി അഭിസംബോധന ചെയ്തു

ദയാനന്ദ ആംഗ്ലോ വേദിക് (ഡി.എ.വി.) കോളജ് മാനേജിങ് കമ്മിറ്റി സംഘടിപ്പിച്ച ‘നയീ ദിശ, നയാ സങ്കല്‍പ്’ (പുതിയ ദിശ, പുതിയ സങ്കല്‍പം) പരിപാടിയില്‍ വിദ്യാര്‍ഥികളെയും അധ്യാപകരെയും പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്തു. സ്വാമി ദയാനന്ദ ഇപ്പോഴും പ്രചോദനം പകരുന്നുവെന്നു ചടങ്ങില്‍ പ്രസംഗിക്കവേ ശ്രീ. നരേന്ദ്ര മോദി വ്യക്തമാക്കി. 1857ല്‍ സ്വാതന്ത്ര്യം നേടുന്നതിനായുണ്ടായ മുന്നേറ്റത്തിന്റെ പശ്ചാത്തലത്തില്‍ രൂപീകൃതമായ ആര്യസമാജം, അന്ധവിശ്വാസങ്ങള്‍ക്കെതിരെ പൊരുതിയെന്നും പരിഷ്‌കാരങ്ങള്‍ക്കായി നിലകൊണ്ടുവെന്നും പ്രധാനമന്ത്രി പറഞ്ഞു. നയാ സങ്കല്‍പ് അഥവാ പുതിയ സങ്കല്‍പം ആഗോളതലത്തില്‍ ഇന്ത്യയുടെ പദവി ഉയര്‍ത്താന്‍ ഉതകുന്നതായിരിക്കണമെന്ന് അദ്ദേഹം അഭ്യര്‍ഥിച്ചു. ഇതായിരിക്കും ദയാനന്ദ സ്വാമിക്കുള്ള ശരിയായ ശ്രദ്ധാഞ്ജലിയെന്നു പ്രധാനമന്ത്രി ഓര്‍മിപ്പിച്ചു. വലിയ വിദ്യാര്‍ഥിസമ്പത്തും പൂര്‍വവിദ്യാര്‍ഥിസമ്പത്തുമുള്ള ഡി.എ.വി. ഒരു പ്രത്യേക ലക്ഷ്യത്തോടെ പ്രവര്‍ത്തിക്കാന്‍ തീരുമാനിച്ചാല്‍ വളരെ വേഗത്തില്‍ തന്നെ ജയം നേടാന്‍ സാധിക്കുമെന്നും അദ്ദേഹം പറഞ്ഞു. ആധുനികവും ശാസ്ത്രീയതില്‍ ഊന്നിയതുമായ 21ാം നൂറ്റാണ്ടിന്റെ ഇന്ത്യ സൃഷ്ടിക്കാനായിരിക്കണം ശ്രമമെന്നു പ്രധാനമന്ത്രി ആവശ്യപ്പെട്ടു. തന്റെ ക്ലീന്‍ ഗംഗ പദ്ധതിയെ പിന്തുണയ്ക്കാമെന്നു ഡി.എ.വി. കോളജ് മാനേജ്‌മെന്റ് കമ്മിറ്റി ഉറപ്പുനല്‍കിയതായി ശ്രീ. നരേന്ദ്ര മോദി അറിയിച്ചു. ഈ തീരുമാനത്തെ സ്വാഗതം ചെയ്ത പ്രധാനമന്ത്രി, ക്ലീന്‍ ഗംഗ പദ്ധതി ജനപങ്കാളിത്തത്തോടു കൂടി മാത്രമേ വിജയിപ്പിക്കാന്‍ സാധിക്കൂ എന്നും വ്യക്തമാക്കി. യുവാക്കള്‍ക്കു ഗുണകരമാകുന്ന മുദ്ര യോജന, സ്റ്റാര്‍ട്ട് അപ് ഇന്ത്യ, തൊഴില്‍നൈപുണ്യ വികസനം തുടങ്ങിയ ഗവണ്‍മെന്റ് പദ്ധതികള്‍ അദ്ദേഹം വിശദീകരിച്ചു.
ദാദ്ര & നഗർ ഹവേലി, ദാമൻ & ദിയു എന്നിവിടങ്ങളിൽ വൈദ്യുതി വിതരണത്തിന്റെയും ചില്ലറ വിതരണ ബിസിനസിന്റെയും സ്വകാര്യവൽക്കരണത്തിന്  കേന്ദ്ര മന്ത്രിസഭയുടെ അംഗീകാരം

കേന്ദ്രഭരണ പ്രദേശമായ ദാദ്ര & നഗർ ഹവേലി, ദാമൻ & ദിയു വിൽ വൈദ്യുതി വിതരണ ബിസിനസ്സ് സ്വകാര്യവത്കരിക്കുന്നതിനും, ഓഹരി വിൽപ്പനയ്ക്കും മറ്റുമായി ഒരു പ്രത്യേക കമ്പനി (സ്പെഷ്യൽ പർപ്പസ് വെഹിക്കിൾ) രൂപീകരിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം അംഗീകാരം നൽകി. പുതുതായി രൂപീകരിച്ച കമ്പനിയുടെ ഓഹരികൾ ഏറ്റവും ഉയർന്ന ലേലക്കാരന് നൽകുകയും ജീവനക്കാരുടെ ബാധ്യതകൾ നിറവേറ്റുന്നതിനായി ട്രസ്റ്റ്കൾ രൂപീകരിക്കുകയും ചെയ്യും. ഈ സ്വകാര്യവൽക്കരണ പ്രക്രിയ, ദാദ്ര & നഗർ ഹവേലി, ദാമൻ & ദിയു എന്നിവിടങ്ങളിലെ 1.45 ലക്ഷത്തിലധികം ഉപഭോക്താക്കൾക്ക് മെച്ചപ്പെട്ട സേവനങ്ങൾ, പ്രവർത്തന മെച്ചപ്പെടുത്തലുകൾ, വിതരണത്തിലെ പ്രവർത്തനപരമായ കാര്യക്ഷമത എന്നിവയും രാജ്യത്തുടനീളമുള്ള മറ്റ് യൂട്ടിലിറ്റികളുടെ അനുകരണത്തിന് ഒരു മാതൃക നൽകുകയും ചെയ്യും. ഇത് മത്സരം വർദ്ധിപ്പിക്കുന്നതിനും വൈദ്യുതി വ്യവസായത്തെ ശക്തിപ്പെടുത്തുന്നതിനും ഇടയാക്കും, കൂടാതെ കുടിശ്ശിക വീണ്ടെടുക്കുന്നതിനും ഇത് വഴിയൊരുക്കും . ഘടനാപരമായ പരിഷ്‌കാരങ്ങളിലൂടെ ഇന്ത്യയെ സ്വയം പര്യാപ്തമാക്കുന്നതിനായി 2020 മെയ് മാസത്തിൽ ഇന്ത്യാ ഗവൺമെന്റ് ‘ആത്മനിർഭർ ഭാരത് അഭിയാൻ’ പ്രഖ്യാപിച്ചിരുന്നു. വൈദ്യുതി വിതരണത്തിൽ സ്വകാര്യ മേഖലയുടെ കാര്യക്ഷമത വർദ്ധിപ്പിക്കുന്നതിന്, വൈദ്യുതി വിതരണ യൂട്ടിലിറ്റികളുടെ സ്വകാര്യവൽക്കരണത്തിലൂടെ കേന്ദ്രഭരണ പ്രദേശങ്ങളിലെ വൈദ്യുതി വിതരണവും ചില്ലറ വിതരണവും പരിഷ്കരിക്കുക എന്നതായിരുന്നു ഇതിൽ ആസൂത്രണം ചെയ്ത പ്രധാന നടപടികളിലൊന്ന്. ഒരൊറ്റ വിതരണ കമ്പനി, അതായത് ഡി എൻ എച് -ഡി ഡി പവർ ഡിസ്ട്രിബ്യൂഷൻ കോർപ്പറേഷൻ ലിമിറ്റഡ് ഗവണ്മെന്റിന്റെ പൂർണ്ണ ഉടമസ്ഥതയിലുള്ള ഒരു കമ്പനിയായി സംയോജിപ്പിക്കപ്പെടും, കൂടാതെ പുതുതായി രൂപീകരിച്ച കമ്പനിയിലേക്ക് കൈമാറ്റം ചെയ്യപ്പെടുന്ന ഉദ്യോഗസ്ഥരുടെ ആനുകൂല്യങ്ങൾ നിയന്ത്രിക്കുന്നതിന് ട്രസ്റ്റ് (കൾ) രൂപീകരിക്കും. പുതുതായി രൂപീകരിച്ച കമ്പനിയിലേക്കുള്ള ആസ്തികൾ, ബാധ്യതകൾ, ഉദ്യോഗസ്ഥർ തുടങ്ങിയവയുടെ കൈമാറ്റം ദാദ്ര ആൻഡ് നഗർ ഹവേലി, ദാമൻ ദിയു ഇലക്ട്രിസിറ്റി (പുനഃസംഘടനയും പരിഷ്കാരങ്ങളും) ട്രാൻസ്ഫർ സ്കീം, 2020 പ്രകാരമായിരിക്കും.
കേന്ദ്ര ഭരണ പ്രദേശങ്ങളിലെ ലെഫ്‌നന്റ് ഗവര്‍ണര്‍മാരുടെ ശമ്പളവും അലവന്‍സുകളും പുതുക്കാന്‍ കേന്ദ്ര മന്ത്രിസഭയുടെ അംഗീകാരം

കേന്ദ്ര ഭരണ പ്രദേശങ്ങളിലെ ലെഫ്‌നന്റ് ഗവര്‍ണര്‍മാരുടെ ശമ്പളവും അലവന്‍സുകളും പുതുക്കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ഇതോടെ ലെഫ്‌നന്റ് ഗവര്‍ണര്‍മാരുടെ ശമ്പളവും അലവന്‍സുകളും കേന്ദ്ര ഗവണ്‍മെന്റ് സെക്രട്ടറിമാരുടേതിന് തുല്യമാകും. വിശദാംശങ്ങള്‍ : കേന്ദ്ര ഭരണ പ്രദേശങ്ങളിലെ ലെഫ്‌നന്റ് ഗവര്‍ണര്‍മാരുടെ ശമ്പളവും അലവന്‍സുകളും 2016 ജനുവരി 1 മുതല്‍ 80,000 രൂപയില്‍ നിന്ന് 2.25 ലക്ഷം രൂപയായി ഉയര്‍ത്താനുള്ള നിര്‍ദ്ദേശത്തിനാണ് കേന്ദ്ര മന്ത്രിസഭ അംഗീകാരം നല്‍കിയത്. ഇത് കേന്ദ്ര ഗവണ്‍മെന്റ് സെക്രട്ടറിമാരുടേതിന് തുല്യമായ നിരക്കാണ്. പ്രാദേശിക അലവന്‍സുകള്‍ ഒഴികെയുള്ള മൊത്തം ശമ്പളം സംസ്ഥാന ഗവര്‍ണര്‍മാരുടെ മൊത്തം ശമ്പളത്തെ അധികരിക്കരുതെന്ന വ്യവസ്ഥയിലാണ് ശമ്പള പരിഷ്‌ക്കരണം നടപ്പിലാക്കിയിട്ടുള്ളത്. പശ്ചാത്തലം : കേന്ദ്ര ഗവണ്‍മെന്റ് സെക്രട്ടറിമാരുടേതിന് തുല്യമായ ശമ്പളവും അലവന്‍സുകളുമാണ് കേന്ദ്ര ഭരണ പ്രദേശങ്ങളിലെ ലെഫ്റ്റനന്റ് ഗവര്‍ണര്‍മാരുടേതും. ലെഫ്റ്റനന്റ് ഗവര്‍ണര്‍മാരുടെ ശമ്പളവും അലന്‍സുകളും ഏറ്റവും ഒടുവില്‍ പുതുക്കിയത് 2006 ജനുവരി 1 നാണ്. എന്നാല്‍ കേന്ദ്ര സെക്രട്ടറിമാരുടെ ശമ്പളം 2016 ജനുവരി 1 മുതല്‍ പുതുക്കിയിരുന്നു.
ഗുജറാത്ത് ഫൊറന്‍സിക് സയന്‍സസ് സര്‍വകലാശാലയിലെ ബിരുദദാന ചടങ്ങില്‍ പ്രധാനമന്ത്രി പങ്കെടുത്തു

ഗുജറാത്ത് ഫൊറന്‍സിക് സയന്‍സസ് സര്‍വകലാശാലയുടെ ബിരുദദാന ചടങ്ങില്‍ ഇന്ന് പ്രധാനമന്ത്രി ശ്രീ നരേന്ദ്ര മോദി പങ്കെടുത്തു. ഗുജറാത്ത് സര്‍വകലാശാലയും അവിടുത്തെ വിദ്യാര്‍ത്ഥികളും അഗ്രഗാമികളാണ് എന്ന് അദ്ദേഹം പറഞ്ഞു. പരമ്പരാഗതമായി പൊതുവേ അധികമാരും എടുക്കാത്ത ഒരു വിഷയം പoനത്തിനു തെരഞ്ഞെടുത്ത വിദ്യാര്‍ത്ഥികളെയും അവരുടെ ദൃഢനിശ്ചയത്തെയും അദ്ദേഹം പ്രകീര്‍ത്തിച്ചു. എന്നാല്‍ അത് ഇന്നത്തെ കാലത്ത് അതിപ്രധാനമാണ്. ഈ വിശേഷഗുണവും ആത്മവിശ്വാസവും ദൃഢനിശ്ചയവും വരും കാലത്ത് വിദ്യാര്‍ത്ഥികള്‍ക്ക് ഗുണകരമായി മാറുമെന്ന് അദ്ദേഹം പറഞ്ഞു. ശക്തമായ ഫൊറന്‍സിക് സയന്‍സ് സംവിധാനം പൗരന്മാരുടെ സുരക്ഷ ഉറപ്പാക്കുകയും കുറ്റകൃത്യങ്ങളെ പുറത്തുകൊണ്ടുവരികയും ചെയ്യുന്നതോടൊപ്പം കാര്യക്ഷമമായ ഒരു പൊലീസ് സംവിധാനത്തിനും ഫലപ്രദമായ നീതിന്യായ സംവിധാനത്തിലും ഇടയാക്കുമെന്നും അദ്ദേഹം പറഞ്ഞു. കുറ്റകൃത്യത്തില്‍ ഏര്‍പ്പെട്ടാല്‍ വളരെ വേഗം പിടിക്കപ്പെടാനുള്ള സാധ്യത നിലനിന്നാല്‍ മാത്രമേ ആളുകള്‍ക്ക് അത് ചെയ്യാതിരിക്കാനുള്ള ഭയം ഉണ്ടാവുകയുള്ളു എന്നത് പ്രധാനമാണ്. അതുകൊണ്ടാണ് ഇന്ന്് എവിടെയും ഫൊറന്‍സിക് സയന്‍സിന് പ്രധാന്യം കൈവന്നിട്ടുള്ളത് – പ്രധാനമന്ത്രി പറഞ്ഞു. കുറ്റാന്വേഷണ മേഖലയ്ക്കും നീതി നടപ്പാക്കലിനും പര്യാപ്തമായ ഒരു അന്തര്‍ദേശീയ മാനവ വിഭവശേഷി കൂട്ടായ്മ ഉണ്ടാക്കിയതിന് ഗുജറാത്ത് ഫൊറന്‍സിക് സയന്‍സസ് സര്‍വകലാശാലയെ അദ്ദേഹം അഭിനന്ദിച്ചു. ഗുജറാത്ത് ഫൊറന്‍സിക് സയന്‍സസ് സര്‍വകലാശാല അതിന്റെ പരിശീലനത്തിലൂടെയും വിദ്യാഭ്യാസത്തിലൂടെയും ആഗോള സുരക്ഷയില്‍ സുപ്രധാന പങ്ക് വഹിക്കുകയാണെന്ന് അദ്ദേഹം പറഞ്ഞു. സൈബര്‍ കുറ്റകൃത്യത്തിന്റെ വെല്ലുവിളിയേക്കുറിച്ചും ഈ പശ്ചാത്തലത്തില്‍ ഫൊറന്‍സിക്, സൈബര്‍ ഫൊറന്‍സി്ക് ലാബുകള്‍ ശക്തിപ്പെടുത്തേണ്ടതിന്റെ പ്രാധാന്യത്തേക്കുറിച്ചും പ്രധാനമന്ത്രി വിശദമായി സംസാരിച്ചു. ഇന്‍ഷുറന്‍സ് വ്യവസായത്തില്‍ ഫൊറന്‍സിക് സയന്‍സിന്റെ പ്രാധാന്യവും അദ്ദേഹം ചൂണ്ടിക്കാട്ടി. കുറ്റവാളികളെ പിടികൂടി നീതിന്യായ സംവിധാനത്തെ സഹായിക്കുന്നതിന് ഡിഎന്‍എ പരിശോധനാ സംവിധാനം ഉപയോഗപ്പെടുത്തണമെന്ന് അദ്ദേഹം ഫൊറന്‍സിക് സയന്‍സ് വിദഗ്ധരോട് ആവശ്യപ്പെട്ടു. സ്ത്രീകള്‍ക്കെതിരായ കുറ്റകൃത്യങ്ങളുള്‍പ്പെടെ ഹീനമായ കുറ്റകൃത്യങ്ങള്‍ തടയാന്‍ സമീപകാലത്തുതന്നെ നാം പ്രാപ്തരാകും എന്ന ശുഭാപ്തി വിശ്വാസം അദ്ദേഹം പ്രകടിപ്പിച്ചു. ലോകവ്യാപകമായി മാറുന്ന പ്രവണതകളുടെ കേന്ദ്രബിന്ദുവായി മാറാന്‍ വിദ്യാര്‍ത്ഥികളോട് അദ്ദേഹം ആഹ്വാനം ചെയ്തു. നമ്മുടെ ലോകത്തെ നല്ല ഒരിടമാക്കുന്നതിനുള്ള പുരോഗമനപരമായ മാറ്റങ്ങളുടെ വാഹകരാകാന്‍ അദ്ദേഹം അവരെ ഉദ്‌ബോധിപ്പിച്ചു. ബിരുദം നേടിയ മുഴുവന്‍ വിദ്യാര്‍ത്ഥികള്‍ക്കും പ്രകാശമാനവും ആകര്‍ഷകവുമായ ഭാവി അദ്ദേഹം ആശംസിച്ചു.
2017 ലെ ട്രിപ്പിള്‍ ഐ.റ്റികള്‍ (ഭേദഗതി) ബില്ലിന് കേന്ദ്ര മന്ത്രിസഭയുടെ അംഗീകാരം

2017 ലെ ഇന്ത്യന്‍ ഇന്‍സ്റ്റിറ്റ്യൂട്ട്‌സ് ഓഫ് ഇന്‍ഫര്‍മേഷന്‍ ടെക്‌നോളജി (ഭേദഗതി) ബില്ലില്‍ പാര്‍ലമെന്റില്‍ അവതരിപ്പിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ആന്ധ്രാ പ്രദേശിലെ കുര്‍ണൂലിലുള്ള ഇന്ത്യന്‍ ഇന്‍സ്റ്റിറ്റ്യൂട്ട് ഓഫ് ഇന്‍ഫര്‍മേഷന്‍ ടെക്‌നോളജി ഡിസൈന്‍ ആന്റ് മാനുഫാക്ച്ചറിംഗ് (ഐ.ഐ.റ്റി.ഡി.എം) നെ മറ്റ് ഐ.ഐ.റ്റി. കളോടൊപ്പം ഉള്‍പ്പെടുത്തുന്നതിനാണ് ഈ നിയമ ഭേദഗതി. തല്‍ഫലമായി വിദ്യാര്‍ത്ഥികള്‍ക്ക് ബിരുദം നല്‍കാന്‍ അധികാരത്തോട് കൂടിയ ദേശീയ പ്രാധാന്യമുള്ള ഇന്‍സ്റ്റിറ്റ്യൂട്ടായി ഐ.ഐ.റ്റി.ഡി.എം കുര്‍ണൂലിനെ പ്രഖ്യാപിക്കും. ഐ.ഐ.റ്റി.ഡി.എം കുര്‍ണൂലിന്റെ പ്രവര്‍ത്തന ചെലവ് കേന്ദ്ര മാനവശേഷി വികസന മന്ത്രാലയത്തിന്റെ പ്ലാന്‍ ഫണ്ടില്‍ നിന്ന് വിനിയോഗിക്കും. ഈ ഇന്‍സ്റ്റിറ്റ്യൂട്ടില്‍ നിന്ന് പരിശീലനം പൂര്‍ത്തിയാക്കി പുറത്തിറങ്ങുന്നവരുടെ സാങ്കേതിക മനുഷ്യ വിഭവ ശേഷി വ്യാവസായ മേഖലയ്ക്ക് പ്രത്യേകിച്ചും സമ്പദ് ഘടനയ്ക്ക് മൊത്തമായും പ്രയോജനപ്പെടും. ജാതി, മത, വര്‍ഗ്ഗ, ലിംഗ, സാമൂഹിക, സാമ്പത്തിക, പശ്ചാത്തല ഭേദമെന്യേ ഏവര്‍ക്കും ഇന്‍സ്റ്റിറ്റ്യൂട്ടില്‍ പ്രവേശനം നേടാവുന്നതാണ്.
സമുന്നത ഇറാനിയന്‍ നേതാവിനും പ്രസിഡന്റ് റൗഹാനിക്കും പ്രധാനമന്ത്രി മോദി സമ്മാനങ്ങള്‍ നല്‍കി

നാലാമതു ഖലീഫ ഹസ്രത്തുമായി ബന്ധപ്പെട്ട്് അറിയപ്പെടുന്നതും അത്യപൂര്‍വവുമായ ഏഴാം ശതകത്തില്‍ എഴുതപ്പെട്ട വിശുദ്ധ ഖുര്‍ആന്റെ കയ്യെഴുത്തുപ്രതിയുടെ പുനരാവിഷ്‌കാരം പ്രധാനമന്ത്രി ശ്രീ. നരേന്ദ്ര മോദി ഇറാനിലെ ഏറ്റവും മുതിര്‍ന്ന നേതാവായ ആയത്തുള്ള സയ്യിദ് അലി ഹുസൈനി ഖമേനിക്കു സമ്മാനിച്ചു. സാംസ്‌കാരിക മന്ത്രാലയത്തിനു കീഴിലുള്ള റാംപൂര്‍ റാസ ലൈബ്രറിയിലുള്ള വിലപ്പെട്ട വസ്തുക്കളിലൊന്നാണ് കുഫിക് ലിപിയില്‍ രചിക്കപ്പെട്ടിരിക്കുന്ന ഈ കയ്യെഴുത്തുപ്രതി. ഇറാന്‍ പ്രസിഡന്റ് ഡോ. ഹസന്‍ റൗഹാനിക്ക് പേര്‍ഷ്യന്‍ ഭാഷയില്‍ രചിക്കപ്പെട്ടിട്ടുള്ള മിര്‍സ അസദുല്ല ഖാന്‍ ഘലീബിന്റെ കുള്ളിയത്-ഇ-ഫര്‍സി-ഇ-ഘലീബ് കവിതാസമാഹാരത്തിന്റെയും സുമൈര്‍ ചാന്ദ് പേര്‍ഷ്യനിലേക്കു തര്‍ജമ ചെയ്ത രാമായണത്തിന്റെയും പ്രത്യേകം തയ്യാറാക്കിയ പതിപ്പുകളും പ്രധാനമന്ത്രി സമ്മാനിച്ചു. ഘലീബിന്റെ 11,000 ശ്ലോകങ്ങള്‍ ഉള്‍പ്പെടുന്ന സമാഹാരമാണ് 1863ല്‍ പുറത്തിറങ്ങിയ കുള്ളിയത്-ഇ-ഫര്‍സി-ഇ-ഘലീബ്. ഇതിലെ ചില പേജുകള്‍ നഷ്ടമായിരുന്നു. ഇന്ത്യന്‍ കൗണ്‍സില്‍ ഫോര്‍ കര്‍ച്ചറല്‍ റിലേഷന്‍സിന്റെ ന്യൂ ഡെല്‍ഹിയിലുള്ള ലൈബ്രറിയില്‍ സൂക്ഷിച്ചിരിക്കുന്ന മൗലാനാ ആസാദിന്റെ ഗ്രന്ഥശേഖരത്തിലുള്ള ഈ പുസ്തകത്തിന്റെ 1872ലെ എഡിഷനില്‍നിന്ന് ഈ പേജുകള്‍ കണ്ടെടുത്താണ് ഇപ്പോള്‍ സമ്പൂര്‍ണമാക്കിയത്. 1715ല്‍ പേര്‍ഷ്യനിലേക്കു തര്‍ജമ ചെയ്യപ്പെട്ടശേഷം 1826ല്‍ പകര്‍ത്തപ്പെട്ട സുമൈര്‍ ചന്ദിന്റെ രാമായണം തര്‍ജമയുടെ അപൂര്‍വ കയ്യെഴുത്തുപ്രതി സാംസ്‌കാരികമന്ത്രാലയത്തിന്റെ രാംപൂര്‍ റാസ ലൈബ്രറിയിലുണ്ട്. 260 ചിത്രീകരണങ്ങള്‍ ഉള്‍പ്പെടുത്തിയിട്ടുള്ള ഈ ഗ്രന്ഥം രാമായണത്തിന്റെ കയ്യെഴുത്തുപ്രതികളില്‍ ഏറ്റവും ബൃഹത്തായതായിരിക്കാം.
പ്രധാന തുറമുഖങ്ങളുടെ സമീപ പ്രദേശങ്ങള് തുറമുഖാധിഷ്ഠിത വ്യവസായങ്ങള്ക്കു കൈമാറുന്നതിന് അനുമതി

പ്രധാന തുറമുഖങ്ങളുടെ സമീപ പ്രദേശങ്ങള് തുറമുഖാധിഷ്ഠിത വ്യവസായങ്ങള്ക്കു കൈമാറുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന മന്ത്രിസഭായോഗം അനുമതി നല്കി. ഇത് അനുബന്ധ സൗകര്യങ്ങള് ഏര്പ്പെടുത്തുന്ന നടപടിക്രമങ്ങള് സുതാര്യവും ഐകരൂപ്യമുള്ളതുമാക്കിത്തീര്ക്കും. ഇതു പ്രമുഖ തുറമുഖങ്ങള് പരമാവധി ഉപയോഗിക്കപ്പെടുന്നതിലേക്കും മേജര് പോര്ട് അതോറിറ്റിയുടെ വരുമാനവര്ധനയിലേക്കും നയിക്കും. പുതിയ ആസ്തികള് സൃഷ്ടിക്കുന്നതോടൊപ്പം നങ്കൂരസ്ഥാനങ്ങള് ഉള്പ്പെടെ നിലവില് ഉപയോഗിക്കാതെ കിടക്കുന്ന ആസ്തികള് ഉപയോഗപ്പെടുത്തുന്നതിനും പുതിയ നയം അവസരമൊരുക്കും. എല്ലാ പ്രമുഖ തുറമുഖങ്ങള്ക്കും നയം ബാധകമായിരിക്കും. പുതിയ നയപ്രകാരം തുറമുഖാധിഷ്ഠിത വ്യവസായങ്ങള്ക്ക് 30 വര്ഷത്തേക്ക് ഇറക്കുമതി, കയറ്റുമതി വസ്തുക്കള് സംഭരിക്കുന്നതിന് ഇളവുകള് അനുവദിക്കും. ഈ ഇളവ് വ്യവസ്ഥകള്ക്കു വിധേയമായി നീട്ടിക്കൊടുക്കുകയും ചെയ്യും. 30 വര്ഷത്തെ പ്രവര്ത്തനത്തിനു ശേഷം പ്രധാന തുറമുഖങ്ങളുടെ സമീപ പ്രദേശങ്ങള് കപ്പലുകള് നങ്കൂരമിടുന്നതിനായി മാറ്റിവെക്കും. തുറമുഖ അതോറിറ്റിയും ബന്ധപ്പെട്ട തുറമുഖാധിഷ്ഠിത വ്യവസായവും തമ്മില് ഇളവുകള്ക്കായി ഉണ്ടാക്കിയിട്ടുള്ള കരാറിലെ വ്യവസ്ഥകള്ക്കു വിധേയമായിട്ടായിരിക്കും ഇത്. യോഗ്യതാമാനദണ്ഡങ്ങള് പാലിക്കുന്ന കേന്ദ്ര, സംസ്ഥാന പൊതുമേഖലാ സ്ഥാപനങ്ങള്ക്ക് ഉള്പ്പെടെ തുറമുഖാധിഷ്ഠിത വ്യവസായങ്ങള്ക്ക് തുറമുഖങ്ങളുടെ സമീപപ്രദേശങ്ങള് വിട്ടുനല്കുന്നതിന് ഷിപ്പിംങ് മന്ത്രാലയം (എം.ഒ.എസ്.) 1996ലും 1998ലും പുറത്തിറക്കിയ മാര്ഗനിര്ദേശക രേഖയില് വ്യവസ്ഥ ചെയ്തിട്ടുണ്ട്. ഇതേത്തുടര്ന്നു പ്രധാന തുറമുഖങ്ങളില് ചിലതില് കപ്പല് നിര്ത്തിയിടുന്നതിനുള്ള സൗകര്യവും മറ്റും ഒരുക്കിയിട്ടുണ്ടെങ്കിലും അത്തരം വികസനത്തിനുള്ള സാധ്യതകള് പൂര്ണമായി ഉപയോഗപ്പെടുത്തിയിട്ടില്ല. സാമ്പത്തിക വളര്ച്ചയില് വളരെ പ്രാധാന്യം കല്പിച്ച് സാഗര്മാല പദ്ധതിയില് കേന്ദ്ര ഗവണ്മെന്റ് ശ്രദ്ധ കേന്ദ്രീകരിക്കുകയാണ്. ഇതിന്റെ വിജയത്തിനു പ്രധാന തുറമുഖങ്ങളോടു ചേര്ന്നുള്ള പ്രദേശങ്ങള് ഫലപ്രദമായി ഉപയോഗപ്പെടുത്തുക എന്നതു നിര്ണായകമാണ്. തുറമുഖങ്ങളെ ആശ്രയിച്ചുള്ള വ്യവസായങ്ങള് തുറമുഖങ്ങളിലെ സൗകര്യങ്ങള് ഉപയോഗപ്പെടുത്തുന്നതോടെ പ്രധാന തുറമുഖങ്ങളിലെ വരുമാനം വര്ധിക്കുകയും തുറമുഖാധിഷ്ഠിത വികസനമെന്ന ലക്ഷ്യം യാഥാര്ഥ്യമാകുന്നതിനു സഹായകമാകുകയും ചെയ്യും.
കാര്യക്ഷമതാ സാക്ഷ്യപത്രം പരസ്പരം അംഗീകരിക്കുന്നതിന് യു.എ.ഇ യുമായി ധാരണാപത്രം ഒപ്പുവെച്ചതിന് കേന്ദ്ര മന്ത്രിസഭയുടെ അംഗീകാര

കാര്യക്ഷമതാ സാക്ഷ്യപത്രം പരസ്പരം അംഗീകരിക്കുന്നതിന് യുണൈറ്റഡ് അറബ് എമിറേറ്റ്‌സുമായി (യു.എ.ഇ) ഇന്ത്യ ഒപ്പുവെച്ച ധാരണാപത്രത്തിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന മന്ത്രിസഭായോഗം അംഗീകാരം നല്‍കി. സമുദ്രസംബന്ധമായ വിദ്യാഭ്യാസവും പരിശീലനവും, കാര്യക്ഷമതാ സാക്ഷ്യപത്രങ്ങള്‍, പരസ്യങ്ങള്‍, നാവികര്‍ക്ക് മെഡിക്കല്‍, ഫിറ്റ്‌നസ് സര്‍ട്ടിഫിക്കറ്റ് എന്നിവ നല്‍കുന്നത്, നാവികര്‍ക്ക് പരിശീലനം നല്‍കുന്നതിന് മറ്റു രാജ്യങ്ങളുമായി സഹകരിക്കുന്നത് എിവയ്‌ക്കെല്ലാം അംഗീകാരം നല്‍കുന്നതിന് ഈ ധാരണാപത്രം സഹായിക്കും. നാവികരുടെ വിദ്യാഭ്യാസം, പരിശീലനം, വിശകലനം എന്നിവയ്ക്കായി സ്റ്റാന്റേര്‍ഡ്‌സ് ഓഫ് ട്രെയിനിംഗ്, സര്‍ട്ടിഫിക്കേഷന്‍ ആന്റ് വാച്ച്കീപ്പിംഗ് നിര്‍ദ്ദേശിക്കുന്ന കാര്യങ്ങള്‍ നടപ്പിലാക്കാന്‍ ഈ ധാരണാപത്രം സഹായിക്കും.